**PIIRIEN YHTEINEN TYÖVALIOKUNTA**

1. **Piirien yhteisen työvaliokunnan kokoonpano**

Piirien yhteiseen työvaliokuntaan kuuluvat molempien piirien puheenjohtajisto (puheenjohtaja, ensimmäinen varapuheen­johtaja ja toinen varapuheenjohtaja).

1. **Piirien yhteisen työvaliokunnan (PYT) kokoonpano**

Reserviupseeripiirin ja reserviläispiirin työvaliokunnat yhdessä muodostavat piirien yhteisen työvalio­kunnan (PYT), jonka sihteerinä toimii piirien toiminnanjohtaja. PYT:n puheenjohtajana toimii vuoro­vuosittain reserviupseeripiirin tai reserviläispiirin puheenjohtaja. PYT:n kokouksiin voidaan kutsua myös muita asiantuntijoita tai muuten asioiden käsittelyn kannalta tarpeelliseksi katsottuja henkilöitä.

Puheenjohtajana toimii kaksivuotiskauden vuoroin reserviupseeri- ja reserviläispiirin edustaja. Vuorottelu aloitetaan vuodesta 2016. Tällöin reserviupseeripiirin edustaja aloittaa puheenjohtajana.

1. **Piirien yhteisen työvaliokunnan (PYT) tehtävät**

Piirien yhteisen työvaliokunnan tehtävät ovat:

* + valmistella piirihallituksien kokouksissa käsiteltävät asiat
  + päättää palkitsemisista erillisen palkitsemisohjeen mukaan
  + päättää piirien edustajan/edustajien lähettämisestä kilpailuihin sekä muihin tilaisuuksiin, joissa piirin / piirien tulisi olla edustettuna
  + esittää hallituksille piirien taloudellisista asioista talousarviota noudattaen
  + päättää muista sellaisista piirien asioista, joita ei ole käytännöllistä / mahdollista päättää piirihallituksen kokouksissa
  + toimia tarvittaessa yhdyslinkkinä piirien muiden toimikuntien ja piirihallitusten välillä

1. **Piirien yhteisen työvaliokunnan (PYT) kokoukset**

PYT kokoontuu 4 – 6 kertaa vuodessa PYT:n puheenjohtajan kutsusta. PYT:n kokouspäivät pyritään sopimaan koko vuodeksi etukäteen ensimmäisessä kokouksessa. Kokoukset voidaan tarvittaessa kutsua koolle sähköpostilla vähintään viisi arkipäivää ennen kokousta. PYT:n sihteeri pitää kokouksista tehdyistä päätöksistä pöytäkirjaa, joka tarkastetaan seuraavassa kokouksessa. Pöytäkirjaluonnos pyritään lähettämään kaikille PYT:n jäsenille mahdollisimman pian kokouksen jälkeen.